CELEX: 62007TN0463
Language: et
Date: 2007-12-12 00:00:00
Title: Kohtuasi T-463/07: 12. detsembril 2007 esitatud hagi — Itaalia versus komisjon

23.2.2008   
            
            
               ET
            
            
               Euroopa Liidu Teataja
            
            
               C 51/51
            
         12. detsembril 2007 esitatud hagi — Itaalia versus komisjon
   (Kohtuasi T-463/07)
   (2008/C 51/93)
   Kohtumenetluse keel: itaalia
   Pooled
   
      Hageja: Itaalia Vabariik (esindaja: Avvocato dello Stato G. Aiello)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 3. oktoobri 2006. aasta otsus K(2007) 4477, mis tehti teatavaks 4. oktoobril 2006, osas, milles ühenduse rahastamisest jäetakse välja seoses Euroopa Põllumajanduse Arendus- ja Tagatisfondi tagatisrahastust rahastatavate kulude kontrollimise ja heakskiitmisega kohaldatavad finantstagajärjed ja määratakse need Itaalia Vabariigi eelarve kanda
            
         Väited ja peamised argumendid
   Käesoleva hagiga vaidlustab hageja vaidlusaluse otsuse seaduslikkuse osas, milles sellega jäeti ühenduse rahastamisest välja seoses Euroopa Põllumajanduse Arendus- ja Tagatisfondi tagatisrahastust rahastatavate kulude kontrollimise ja heakskiitmisega kohaldatavad finantstagajärjed ja määrati need Itaalia Vabariigi eelarve kanda.
   Kulud, mis kõnealusest rahastamisest välja jäeti ja mis on hagi esemeks, puudutavad veiseliha eest antavaid toetusi, õlipressimistehaste kontrolle, oliiviregistrit ja geograafilise informatsiooni süsteemi (GIS), saagi kontrollimist, õli lõppkasutuse kontrollimist ja kuivsööta.
   Hageja väidab oma nõuete toetuseks, et on rikutud:
   
               —
            
            
               komisjoni 11. detsembri 2001. aasta määruse (EÜ) nr 2419/2001, millega sätestatakse nõukogu määrusega (EMÜ) nr 3508/92 kehtestatud teatavate ühenduse toetuskavade ühtse haldus- ja kontrollisüsteemi üksikasjalikud rakenduseeskirjad, artiklit 15 ja artikli 24 lõiget 1;
            
         
               —
            
            
               komisjoni 30. oktoobri 1998. aasta määruse (EÜ) nr 2366/98, millega kehtestatakse oliiviõli tootmistoetuste kohaldamise üksikasjalikud eeskirjad 1998/99, 1999/2000. ja 2000/01. turustusaastaks, artikli 9a lõikeid 1–3, artikleid 10, 16, 26 ja artikli 28 lõiget 1;
            
         
               —
            
            
               nõukogu 22. septembri 1966. aasta määruse nr 136/66/EMÜ õli- ja rasvaturu ühise korralduse kehtestamise kohta artiklit 11a;
            
         
               —
            
            
               nõukogu 17. juuli 1984. aasta määruse (EMÜ) nr 2261/84, millega sätestatakse oliiviõli tootmistoetuse ja oliiviõli tootjate organisatsioonidele makstava toetuse andmise üldeeskirjad, artikli 14 lõiget 3;
            
         
               —
            
            
               komisjoni 6. aprilli 1995. aasta määruse (EÜ) nr 785/95, millega kehtestatakse nõukogu määruse (EÜ) nr 603/95 (kuivsöödaturu ühise korralduse kohta) üksikasjalikud rakenduseeskirjad, artikleid 2, 8, 13 ja 14.